# data[].attributes.body
L'elaboració d’aquest projecte ha facilitat a l’alumnat el desenvolupament de diferents competències i habilitats que els ajudarà a preparar-se per afrontar reptes i situacions complexes en altres àmbits de la seva vida.

Primer de tot, ha contribuït en l’adquisició d’habilitats digitals, ja que han après a utilitzar la càmera, el trípode i el programa per a poder fer el muntatge.

Seguidament, els ha permès a potenciar la creativitat i el pensament crític, s’han hagut d’esforçar per poder representar una idea narrativa i aquesta expressar-la a través d’un vídeo animat. A més a més, mentre anaven treballant, han hagut de prendre moltes decisions i  fer ajustos segons les seves necessitats i objectius.

Finalment han fet un gran treball en equip perquè han hagut de col·laborar molt a l’hora de planificar, crear i muntar, tenint present en tot moment una bona comunicació assertiva i paciència per poder-se entendre i resoldre de manera adequada els diferents problemes que anaven sorgint.

# data[].attributes.body
L’alumnat, una vegada van finalitzar el vídeo, el van veure i en van fer una valoració i una reflexió.

Primer de tot, es van sentir molt orgullosos del resultat final, ja que van reconèixer que s’hi havien esforçar molt i s’ho havien passat molt bé creant-lo. A continuació van pensar quins aspectes podien millorar.

Es van adonar que  hi ha parts del vídeo on es veu més bé la transició i els moviments dels personatges, mentre que d’altres costa més i hi ha detalls que potser no es perceben prou bé.  Finalment, van arribar a la conclusió que s’ha de tenir molta paciència per anar fent els moviments dels personatges i dels objectes, per anar fent les fotos. Com menys diferència hi hagi entre un moviment i el següent millor queda el resultat final. Creuen que haurien necessitat més temps per fer més proves amb les captures i el muntatge. Tot i això, la valoració és molt positiva.